A4-0152/95

Πρόταση οδηγίας του Συμβουλίου περί προσεγγίσεως των νομοθεσιών των κρατών μελών σχετικά με τις σιδηροδρομικές μεταφορές επικίνδυνων εμπορευμάτων (COM(94)0573 - C4-0131/95 - 94/0284(SYN))

Η πρόταση αυτή εγκρίνεται με τις ακόλουθες τροποποιήσεις :

(Tροπολογία 1)

Άρθρο 3, παράγραφος 2α (νέα)

>Κείμενο μετά την ψηφοφορία στο ΕΚ>

2α. Οι οργανισμοί που είναι υπέυθυνοι για τη σιδηροδρομική μεταφορά επικίνδυνων εμπορευμάτων πρέπει να προειδοποιούν εγκαίρως τις τοπικές αρχές και τις αρμόδιες υπηρεσίες εκτάκτου ανάγκης σχετικά με τη διακίνηση επικίνδυνων εμπορευμάτων, σε όλες τις περιοχές από τις οποίες θα διέλθει η εν λόγω μεταφορά.

(Τροπολογία 2)

Άρθρο 3, παράγραφος 2β (νέα)

>Κείμενο μετά την ψηφοφορία στο ΕΚ>

2β. Οι αμαξοστοιχίες που μεταφέρουν επικίνδυνα εμπορεύματα δεν επιτρέπεται να μεταφέρουν επιβάτες που δεν έχουν σχέση με την εν λόγω μεταφορά.

(Τροπολογία 3)

Άρθρο 5, παράγραφος 1

>Αρχικό κείμενο>

1. Mε την επιφύλαξη της λοιπής κοινοτικής νομοθεσίας, κάθε κράτος μέλος διατηρεί το δικαίωμα να ρυθμίζει ή να απαγορεύει, για λόγους αποκλειστικά και μόνον άσχετους προς την ασφάλεια κατά τη μεταφορά (για λόγους κυρίως εθνικής ασφάλειας), τη μεταφορά ορισμένων επικίνδυνων εμπορευμάτων στην επικράτειά του.

>Κείμενο μετά την ψηφοφορία στο ΕΚ>

1. H παρούσα οδηγία δεν επηρεάζει το δικαίωμα των κρατών μελών, με την τήρηση του κοινοτικού δικαίου, να λαμβάνουν ιδιαίτερες ρυθμίσεις ή να επιτρέπουν εξαιρέσεις για τις μεταφορές τοπικής σημασίας, π.χ. μεταφορές υδροκυάνιου σε ειδικού τύπου βαγόνια, ή για μεταφορές επικίνδυνων εμπορευμάτων σε στενές σιδηροδρομικές γραμμές, σε λιμενικές γραμμές σιδηροδρομικές γραμμές ή ορεινές σιδηροδρομικές γραμμές.

(Τροπολογία 4)

Άρθρο 5, παράγραφος 2

>Αρχικό κείμενο>

2. Προκειμένου για τις σιδηροδρομικές μεταφορές επικίνδυνων εμπορευμάτων μέσα στην επικράτειά τους, τα κράτη μέλη έχουν τη δυνατότητα να εξακολουθήσουν να εφαρμόζουν διατάξεις αυστηρότερες από τις προβλεπόμενες στο παράρτημα της παρούσας οδηγίας, εξαιρουμένων των κατασκευαστικών προδιαγραφών[semigr ]

>Κείμενο μετά την ψηφοφορία στο ΕΚ>

2. Προκειμένου για τις σιδηροδρομικές μεταφορές επικίνδυνων εμπορευμάτων μέσα στην επικράτειά τους, τα κράτη μέλη έχουν τη δυνατότητα να εξακολουθήσουν να εφαρμόζουν διατάξεις αυστηρότερες από τις προβλεπόμενες στο παράρτημα της παρούσας οδηγίας.

(Τροπολογία 5)

Άρθρο 7

>Αρχικό κείμενο>

Με την επιφύλαξη εθνικών ή κοινοτικών διατάξεων που διέπουν την πρόσβαση στην αγορά, οι σιδηροδρομικές μεταφορές επικίνδυνων εμπορευμάτων μεταξύ κοινοτικού εδάφους και εδάφους τρίτων χωρών διεξάγονται σύμφωνα με τις απαιτήσεις τις ρύθμισης RΙD.

>Κείμενο μετά την ψηφοφορία στο ΕΚ>

1. Με την επιφύλαξη εθνικών ή κοινοτικών διατάξεων που διέπουν την πρόσβαση στην αγορά, οι σιδηροδρομικές μεταφορές επικίνδυνων εμπορευμάτων μεταξύ κοινοτικού εδάφους και εδάφους τρίτων χωρών διεξάγονται σύμφωνα με τις απαιτήσεις τις ρύθμισης RΙD.

2. Η παρούσα οδηγία δεν θίγει το δικαίωμα όλων των κρατών μελών να ρυθμίζουν τη σιδηροδρομική μεταφορά επικίνδυνων εμπορευμάτων στην επικράτειά τους με προέλευση ή προορισμό τα κράτη που διαδέχθηκαν τη Σοβιετική Ένωση και τα οποία δεν έχουν υπογράψει την CΟΤΙF. Μια τέτοια ρύθμιση εφαρμόζεται μόνο στη μεταφορά επικίνδυνων ουσιών σε παρτίδες εμπορευμάτων, χύδην ή σε βυτία, σε σιδηροδρομικές άμαξες εγκεκριμένες για σιδηροδρομική μεταφορά σε κράτος που δεν είναι συμβεβλημένο στην CΟΤΙF. Η Γερμανία, η Φινλανδία και η Αυστρία θεσπίζουν τα κατάλληλα μέτρα και προδιαγραφές προκειμένου να διατηρηθεί ένα επίπεδο ασφάλειας ισοδύναμο με εκείνο που εξασφαλίζουν οι διατάξεις της RΙD. Στη Γερμανία και την Αυστρία οι διατάξεις της παρούσας παραγράφου ισχύουν μόνο για τις βυτιοφόρες άμαξες.

Ψήφισμα νομοθετικού περιεχομένου με τη γνωμοδότηση του Ευρωπαϊκού Κοινοβουλίου επί της προτάσεως για οδηγία του Συμβουλίου περί προσεγγίσεως των νομοθεσιών των κρατών μελών σχετικά με τις σιδηροδρομικές μεταφορές επικίνδυνων εμπορευμάτων (COM(94)0573 - C4-0131/95 - 94/0284(SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο CΟΜ(94)0573 - 94/0284(SYN) ((ΕΕ C 389 της 31.12.1994, σελ. 15)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 189Γ και 75 της Συνθήκης ΕΚ (C4-0131/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Μεταφορών και Τουρισμού καθώς και τη γνωμοδότηση της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4-0152/95),

1. εγκρίνει την πρόταση της Επιτροπής με την επιφύλαξη των τροποποιήσεων που της επέφερε[semigr ]

2. καλεί την Επιτροπή, να τροποποιήσει αντίστοιχα την πρότασή της σύμφωνα με το άρθρο 189Α, παράγραφος 2, της Συνθήκης ΕΚ[semigr ]

3. καλεί το Συμβούλιο, να συμπεριλάβει τις τροποποιήσεις που επέφερε το Κοινοβούλιο στην κοινή θέση που θα καθορισθεί σύμφωνα με το άρθρο 189Γ, σημείο α), της Συνθήκης ΕΚ[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.